Kunsti Edendamise Selts
Kunsti Edendamise Selts oli kunstirühmitus, mis tegutses 1920. aastate algul Tartus. Selts registreeriti Tartu-Võru rahukohtus 7. oktoobril 1920. Selts võttis endale ülesandeks kunsti "ligendamise" rahvale kunstinäituste korraldamise ja kirjastamise teel. Tartus Lai tn 1 avati kunstimagasin, mille juures tegutses tööbüroo, mis võttis tellimusi illustreerimiseks, dekoratsioonide valmistamiseks, plakatite kujundamiseks jne.